
12 Αυγούστου 2013 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ 122 

Προσαρμογή της ελληνικής νομοθεσίας στην Οδη¬ 
γία 2011/70/Ευρατόμ του Συμβουλίου της 19ης Ιου¬ 
λίου 2011 περί θεσπίσεως κοινοτικού πλαισίου για 
την υπεύθυνη και ασφαλή διαχείριση αναλωθέ- 
ντων καυσίμων και ραδιενεργών αποβλήτων (ΕΕ Ι_ 
199/02.08.2011). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 1 έως 4 του άρ¬ 
θρου 1 του ν. 1338/1983 «Εφαρμογή του Κοινοτικού 
Δικαίου» (Α' 34), όπως έχουν τροποποιηθεί με τις 
παραγράφους 1 και 2 του άρθρου 6 του ν. 1440/1984 
(Α' 70), και του άρθρου 4 του ίδιου νόμου, όπως αντι- 
καταστάθηκε με την παράγραφο 4 του άρθρου 6 του 
ν. 1440/1984 και τροποποιήθηκε με το άρθρο 48 του 
ν. 3427/2005 (Α' 312). 

2. Τη διάταξη του άρθρου 91 του ν. 3862/2010 (Α' 113), 
με την οποία ως χρονικό όριο χρήσεως της εξουσιοδό¬ 
τησης- πλαισίου του άρθρου 4 του ν. 1338/1983, όπως 
τροποποιήθηκε και ισχύει, ορίζεται η 31η Δεκεμβρίου 
2015. 

3. Τις διατάξεις του άρθρου 28 του ν. 1733/1987 «Μετα¬ 
φορά τεχνολογίας, εφευρέσεις, τεχνολογική καινοτομία 
και σύσταση Επιτροπής Ατομικής Ενέργειας» (Α' 171), και 
ιδίως την παράγραφο 3 του άρθρου αυτού. 

4. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
«Κώδικα Νομοθεσίας για την Κυβέρνηση και τα Κυβερ¬ 
νητικά Όργανα», όπως αυτός κυρώθηκε με το άρθρο 
πρώτο του π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά όργανα» (Α' 98). 

5. Τις διατάξεις του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με το π.δ. 98/2012 (Α' 160), 
όπως τροποποιήθηκε με το π.δ. 118/2013 (Α' 152). 

6. Τις διατάξεις του π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 111) και 
του π.δ. 119/2013 (Α' 153) «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών». 


7. Τη γνώμη του Διοικητικού Συμβουλίου της Ελληνικής 
Επιτροπής Ατομικής Ενέργειας (συνεδρίαση υπ’ αριθμ. 
214 στις 2/11/2012). 

8. Το γεγονός ότι από την εφαρμογή του παρόντος 
π.δ. δεν προκύπτει δαπάνη σε βάρος του κρατικού προ¬ 
ϋπολογισμού. 

9. Την 203/2013 γνωμοδότηση του Συμβουλίου της 
Επικράτειας, με πρόταση των Υπουργών Παιδείας και 
Θρησκευμάτων, Ανάπτυξης και Ανταγωνιστικότητας 
και Περιβάλλοντος, Ενέργειας και Κλιματικής Αλλαγής, 
αποφασίζουμε: 

ΚΕΦΑΛΑΙΟ 1 

ΣΤΟΧΟΙ, ΟΡΙΣΜΟΙ ΚΑΙ ΠΕΔΙΟ ΕΦΑΡΜΟΓΗΣ 
Άρθρο 1 

(άρθρο 1 της Οδηγίας) 

Αντικείμενο και σκοπός 

1. Με το παρόν Διάταγμα προσαρμόζεται η ελληνική 
νομοθεσία στην Οδηγία 2011/70/Ευρατόμ του Συμβου¬ 
λίου της 19ης Ιουλίου 2011 «περί θεσπίσεως κοινοτικού 
πλαισίου για την υπεύθυνη και ασφαλή διαχείριση ανα- 
λωθέντων καυσίμων και ραδιενεργών αποβλήτων» (ΕΕ 
ί 199/02.08.2011). 

2. Ο σκοπός του Διατάγματος είναι: 

α. Η συμπλήρωση και διεύρυνση του υπάρχοντος 
εθνικού νομικού, ρυθμιστικού και οργανωτικού πλαι¬ 
σίου (εφεξής «το εθνικό πλαίσιο») για τη διασφάλιση 
της υπεύθυνης και ασφαλούς διαχείρισης αναλωθέντων 
καυσίμων και ραδιενεργών αποβλήτων, προκειμένου να 
αποφευχθεί αδικαιολόγητη και περιττή επιβάρυνση των 
επερχόμενων γενεών. 

β. Η συμπλήρωση και διεύρυνση του υπάρχοντος εθνι¬ 
κού πλαισίου για την επίτευξη ασφαλείας υψηλού επιπέ¬ 
δου, όσον αφορά τη διαχείριση αναλωθέντων καυσίμων 
και ραδιενεργών αποβλήτων, για την προστασία των 
εργαζομένων και του πλ ηθυσμού, έναντι κινδύνων που 
προκύπτουν από τις ιοντίζουσες ακτινοβολίες. 

γ. Η εξασφάλιση της απαραίτητης ενημέρωσης και 
συμμετοχής του κοινού, όσον αφορά τη διαχείριση 
αναλωθέντων καυσίμων και ραδιενεργών αποβλήτων, 
λαμβανομένων δεόντως υπόψη των ζητημάτων που συ- 
ναρτώνται με την προστασία της δημόσιας ασφάλειας 
και της πνευματικής και βιομηχανικής ιδιοκτησίας. 

δ. Η συμπλήρωση των βασικών κανόνων που αναφέρο- 
νται στο άρθρο 30 της συνθήκης Ευρατόμ, σχετικά με 

την ασφάλεια των αναλωθέντων καυσίμων και των ρα¬ 
διενεργών αποβλήτων, με την επιφύλαξη των διατάξεων 
της κοινής υπουργικής απόφασης υπ’ αριθμ. 1014 (ΦΟΡ) 
94/25-1-2001 «Εγκριση Κανονισμών Ακτινοπροστασίας» 
(Β' 216/06.03.2001), όπως αυτή εκάστοτε αναθεωρείται, 
τροποποιείται και ισχύει. 

Αρθρο 2 

(άρθρο 2 της Οδηγίας) 

Πεδίο εφαρμογής 

1. Το παρόν Διάταγμα εφαρμόζεται σε όλα τα στάδια: 
α) της διαχείρισης αναλωθέντων καυσίμων, όταν τα 

αναλωθέντα καύσιμα προκύπτουν από μη στρατιωτικές 
δραστηριότητες, 

β) της διαχείρισης ραδιενεργών αποβλήτων από την 
παραγωγή έως τη διάθεσή τους, όταν τα ραδιενεργά από¬ 
βλητα προκύπτουν από μη στρατιωτικές δραστηριότητες. 

2. Το Διάταγμα δεν εφαρμόζεται: 

α) στα απόβλητα της εξορυκτικής βιομηχανίας που 
μπορεί να είναι ραδιενεργά και εμπίπτουν στο πεδίο 
εφαρμογής της κοινής Υπουργικής Απόφασης υπ' αριθμ. 
39624/2209/Ε103/25-09-2009, «Μέτρα, όροι και περιορι¬ 
σμοί για τη διαχείριση των αποβλήτων της εξορυκτι¬ 
κής βιομηχανίας, σε συμμόρφωση με τις διατάξεις της 
οδηγίας 2006/21/ΕΚ της 15 Μαρτίου 2006 «σχετικά με τη 
διαχείριση των αποβλήτων της εξορυκτικής βιομηχανίας 
και την τροποποίηση της Οδηγίας 2004/35/ΕΚ του Συμ¬ 
βουλίου της 15ης Μαρτίου 2006»» (Β' 2076/25.09.2009), 
β) στις εγκεκριμένες εκλύσεις. 

3. Το άρθρο 4 παράγραφος 4 δεν εφαρμόζεται: 

α) για την επιστροφή των εκτός χρήσης κλειστών 
πηγών σε προμηθευτή ή κατασκευαστή, και 
β) για την αποστολή αναλωθέντων καυσίμων ερευ¬ 
νητικών αντιδραστήρων σε χώρα προμηθεύτρια ή πα¬ 
ραγωγό καυσίμων ερευνητικών αντιδραστήρων, λαμβα- 
νομένων υπόψη των εφαρμοστέων διεθνών συμφωνιών. 

4. Το παρόν Διάταγμα δεν επηρεάζει το δικαίωμα 
άλλου κράτους μέλους της Ευρωπαϊκής Ένωσης (ΕΕ), 
ή επιχείρησης του εν λόγω κράτους μέλους, να επι¬ 
στρέφει ελληνικής προέλευσης ραδιενεργά απόβλητα, 
μετά την επεξεργασία τους, στο Ελληνικό Κράτος στις 
περιπτώσεις, στις οποίες: 

α) ραδιενεργά απόβλητα αποστέλλονται από το Ελλη¬ 
νικό Κράτος στο κράτος μέλος ή σε επιχείρηση κράτους 
μέλους, προς επεξεργασία, 
β) άλλα υλικά αποστέλλονται από το Ελληνικό Κράτος 
στο κράτος μέλος ή την επιχείρηση κράτους μέλους, 
με σκοπό την ανάκτηση των ραδιενεργών αποβλήτων. 

Αρθρο 3 

(άρθρο 3 της Οδηγίας) 

Ορισμοί 

Για τους σκοπούς του Προεδρικού Διατάγματος: 
α) ως «παύση λειτουργίας» νοείται η περάτωση όλων 
των λειτουργιών σε ορισμένο χρονικό διάστημα μετά 
την τοποθέτηση των αναλωθέντων καυσίμων ή των 
ραδιενεργών αποβλήτων σε εγκατάσταση διάθεσης, 
συμπεριλαμβανομένων των τελικών τεχνικών ή άλλων 
εργασιών που απαιτούνται, ώστε να εξασφαλισθεί ότι η 
εγκατάσταση θα είναι μακροπρόθεσμα ασφαλής, 
β) ως «αρμόδια ρυθμιστική αρχή» του τομέα της 
ασφάλειας της διαχείρισης αναλωθέντων καυσίμων ή 
ραδιενεργών αποβλήτων νοείται η Ελληνική Επιτροπή 
Ατομικής Ενέργειας (Ε.Ε.Α.Ε.), 


γ) ως «διάθεση» νοείται η τοποθέτηση αναλωθέντων 
καυσίμων ή ραδιενεργών αποβλήτων σε εγκατάσταση 
χωρίς πρόθεση επανάκτησης, 
δ) ως «εγκατάσταση διάθεσης» νοείται εγκατάσταση 
ή μονάδα, της οποίας πρωταρχικός σκοπός είναι η δι¬ 
άθεση ραδιενεργών αποβλήτων, 
ε) ως «άδεια» νοείται οποιοδήποτε νομικό έγγραφο 
χορηγούμενο υπό τη δικαιοδοσία του Ελληνικού Κρά¬ 
τους για την εκτέλεση οποιοσδήποτε δραστηριότη¬ 
τας ή πρακτικής σχετίζεται με τη διαχείριση αναλω¬ 
θέντων καυσίμων και ραδιενεργών αποβλήτων, καθώς 
και οποιοδήποτε νομικό έγγραφο χορηγούμενο για την 
ανάθεση της ευθύνης χωροθέτησης, σχεδιασμού, κατα¬ 
σκευής, θέσης σε λειτουργία, λειτουργίας, αποξήλωσης 
ή παύσης λειτουργίας μιας εγκατάστασης διαχείρισης 
αναλωθέντων καυσίμων ή μιας εγκατάστασης διαχεί¬ 
ρισης ραδιενεργών αποβλήτων, 
στ) ως «κάτοχος άδειας» νοείται το νομικό ή φυσικό 
πρόσωπο που έχει τη γενική ευθύνη για οποιαδήποτε 
δραστηριότητα, πρακτική ή εγκατάσταση σχετίζεται με 
τη διαχείριση αναλωθέντων καυσίμων ή ραδιενεργών 
αποβλήτων, όπως καθορίζεται σε μια άδεια, 
ζ) ως «ραδιενεργά απόβλητα» νοούνται ραδιενεργά 
υλικά σε αέρια, υγρή ή στερεά μορφή, των οποίων η πε¬ 
ραιτέρω χρήση δεν προβλέπεται ή δεν εξετάζεται από 
το Ελληνικό Κράτος ή από νομικό ή φυσικό πρόσωπο, 
του οποίου την απόφαση αποδέχεται το Ελληνικό κρά¬ 
τος, και τα οποία ελέγχονται ως ραδιενεργά απόβλητα 
από την Ε.Ε.Α.Ε., βάσει του νομοθετικού και ρυθμιστικού 
πλαισίου του Ελληνικού Κράτους, 
η) ως «διαχείριση ραδιενεργών αποβλήτων» νοούνται 
όλες οι δραστηριότητες που σχετίζονται με το χειρισμό, 
την προεπεξεργασία, την επεξεργασία, την προετοιμα¬ 
σία, την αποθήκευση ή τη διάθεση ραδιενεργών αποβλή¬ 
των, εξαιρουμένης της μεταφοράς εκτός εγκατάστασης, 
θ) ως «εγκατάσταση διαχείρισης ραδιενεργών απο¬ 
βλήτων» νοείται οποιαδήποτε εγκατάσταση ή μονάδα, 
της οποίας πρωταρχικός σκοπός είναι η διαχείριση 
ραδιενεργών αποβλήτων, 

ι) ως «επανεπεξεργασία» νοείται η διεργασία ή λει¬ 
τουργία, σκοπός της οποίας είναι η εξαγωγή σχάσιμου 
και η παραγωγή υλικού από αναλωθέντα καύσιμα για 
περαιτέρω χρήση, 

ια) ως «αναλωθέντα καύσιμα» νοούνται τα πυρηνικά 
καύσιμα, που έχουν ακτινοβοληθεί και οριστικά αφαιρε- 
θεί από τον πυρήνα του αντιδραστήρα. Τα αναλωθέντα 
καύσιμα μπορεί είτε να θεωρηθούν ως χρησιμοποιήσιμοι 
πόροι που μπορούν να υποβληθούν σε επανεπεξεργα- 
σία είτε να προορίζονται για διάθεση, εάν θεωρούνται 
ραδιενεργά απόβλητα, 

ιβ) ως «διαχείριση αναλωθέντων καυσίμων» νοούνται 
όλες οι δραστηριότητες που σχετίζονται με το χειρισμό, 
την αποθήκευση, την επανεπεξεργασία ή τη διάθεση 
αναλωθέντων καυσίμων, εξαιρουμένης της μεταφοράς 
εκτός εγκατάστασης, 

ιγ) ως «εγκατάσταση διαχείρισης αναλωθέντων καυ¬ 
σίμων» νοείται οποιαδήποτε εγκατάσταση ή μονάδα, 
της οποίας πρωταρχικός σκοπός είναι η διαχείριση 
αναλωθέντων καυσίμων, 

ιδ) ως «αποθήκευση» νοείται η διατήρηση αναλωθέ¬ 
ντων καυσίμων ή ραδιενεργών αποβλήτων σε εγκατά¬ 
σταση με πρόθεση επανάκτησης. 

Αρθρο 4 

(άρθρο 4 της Οδηγίας) 

Γενικές αρχές 

1. Με κοινή απόφαση των Υπουργών Παιδείας και 
Θρησκευμάτων, Ανάπτυξης και Ανταγωνιστικότητας 
και Περιβάλλοντος, Ενέργειας και Κλιματικής Αλλαγής, 
μετά από εισήγηση της Ελληνικής Επιτροπής Ατομικής 
Ενέργειας (Ε.ΕΑ.Ε.), καθορίζεται η εθνική πολιτική για τη 
διαχείριση των αναλωθέντων καυσίμων και των ραδιε¬ 
νεργών αποβλήτων. Η εθνική πολιτική εξασφαλίζει ότι: 

α) η διάθεση ραδιενεργών αποβλήτων επιτρέπεται 
μόνο για ραδιενεργά απόβλητα, που παράγονται εντός 
της Ελληνικής επικράτειας, και πραγματοποιείται σε 
εγκεκριμένη εγκατάσταση διάθεσης εντός της χώρας, 
β) μέχρι την ίδρυση της εγκατάστασης διάθεσης, η 
αποθήκευση των ραδιενεργών αποβλήτων, που παράγο- 
νται εντός της Ελληνικής επικράτειας, πραγματοποιείται 
σε εγκεκριμένη εγκατάσταση προσωρινής αποθήκευσης, 
γ) τα αναλωθέντα καύσιμα ερευνητικών αντιδραστήρων 
επιστρέφονται οριστικά σε χώρα προμηθεύτρια ή παρα¬ 
γωγό καυσίμων ερευνητικών αντιδραστήρων, με βάση 
εφαρμοστέες διεθνείς συμφωνίες, που συνάπτονται υπο¬ 
χρεωτικά κατά την εισαγωγή του πυρηνικού καυσίμου. 

Η Ε.Ε.Α.Ε. μεριμνά για την τήρηση και την εφαρμογή 
της εθνικής πολιτικής. Με την επιφύλαξη του άρθρου 2, 
παράγραφος 3, την τελική ευθύνη για τη διαχείριση των 
αναλωθέντων καυσίμων και των ραδιενεργών αποβλή¬ 
των, που παράγονται εντός της Ελληνικής επικράτειας, 
έχει ο εκάστοτε αρμόδιος για την Ε.Ε.Α.Ε. Υπουργός. 

2. Σε περίπτωση που ελληνικής προέλευσης ραδιενερ¬ 
γά απόβλητα αποστέλλονται από το Ελληνικό Κράτος 
για επεξεργασία σε κράτος μέλος της ΕΕ ή σε τρίτη 
χώρα, η τελική ευθύνη για την ασφαλή και υπεύθυνη δι¬ 
άθεση αυτών των υλικών, συμπεριλαμβανομένων τυχόν 
αποβλήτων που παράγονται ως υποπροϊόντα, παραμένει 
στον εκάστοτε αρμόδιο για την Ε.Ε.Α.Ε. Υπουργό. Την 
εποπτεία της ασφαλούς και υπεύθυνης διάθεσης αυτών 
έχει η Ε.Ε.Α.Ε.. 

3. Οι βασικές αρχές της εθνικής πολιτικής, οι οποίες 
είναι δεσμευτικές, είναι οι ακόλουθες: 

α) η παραγωγή ραδιενεργών αποβλήτων τηρείται στο 
ελάχιστο επίπεδο που είναι λογικά εφικτό, ως προς την 
ενεργότητα και τον όγκο, μέσω κατάλληλων μέτρων 
σχεδιασμού καθώς και πρακτικών λειτουργίας και απο¬ 
ξήλωσης, συμπεριλαμβανομένων της ανακύκλωσης και 
επαναχρησιμοποίησης υλικών, 
β) λαμβάνονται υπόψη οι αλληλεξαρτήσεις μεταξύ 
όλων των σταδίων της παραγωγής και διαχείρισης 
αναλωθέντων καυσίμων και ραδιενεργών αποβλήτων, 
γ) η διαχείριση αναλωθέντων καυσίμων και ραδιε¬ 
νεργών αποβλήτων γίνεται με ασφάλεια, συμπεριλαμ- 
βανομένης της μακροπρόθεσμης, με χαρακτηριστικά 
παθητικής ασφαλείας, διαχείρισής τους, 
δ) η εφαρμογή των μέτρων ακολουθεί κλιμακούμενη 
προσέγγιση, ανάλογα με τον χαρακτήρα και το μέγεθος 
του κινδύνου που ενέχει η κατά περίπτωση διαχείριση 
των αναλωθέντων καυσίμων και ραδιενεργών αποβλή¬ 
των, 

ε) το κόστος διαχείρισης αναλωθέντων καυσίμων και 
ραδιενεργών αποβλήτων βαρύνει όσους δημιούργησαν 
τα συγκεκριμένα υλικά, 

στ) σε όλα τα στάδια της διαχείρισης αναλωθέντων 
καυσίμων και ραδιενεργών αποβλήτων εφαρμόζεται 


διαδικασία λήψης αποφάσεως βάσει αποδείξεων και 
τεκμηρίωσης. 

4. Η διάθεση των ραδιενεργών αποβλήτων που παρά- 
γονται στο Ελληνικό Κράτος πραγματοποιείται εντός της 
επικράτειάς του, εκτός εάν αυτά προορίζονται να απο¬ 
σταλούν στο εξωτερικό και κατά τη στιγμή της αποστο¬ 
λής έχει τεθεί σε ισχύ συμφωνία, λαμβανομένων υπόψη 
των κριτηρίων που έχει καθορίσει η Ευρωπαϊκή Επιτροπή 
(όπως ορίζεται στο άρθρο 16 παράγραφος 2 της οδηγίας 
2006/117/Ευρατόμ) μεταξύ του Ελληνικού Κράτους και 
άλλου κράτους μέλους της ΕΕ ή τρίτης χώρας για τη 
χρήση εγκατάστασης διάθεσης σε ένα εξ αυτών. 

Πριν από την αποστολή ραδιενεργών αποβλήτων από 
την Ελλάδα σε τρίτη χώρα, η Ε.Ε.Α.Ε. ενημερώνει την 
Ευρωπαϊκή Επιτροπή, σχετικά με το περιεχόμενο οιασ- 
δήποτε σχετικής συμφωνίας και λαμβάνει εύλογα μέτρα 
ώστε να εξασφαλίζεται ότι: 

α) η χώρα προορισμού έχει συνάψει συμφωνία με 
την Ευρωπαϊκή Κοινότητα Ατομικής Ενέργειας, η οποία 
καλύπτει τα αναλωθέντα καύσιμα και τα ραδιενεργά 
απόβλητα ή είναι συμβαλλόμενο μέρος της Κοινής Σύμ¬ 
βασης για την Ασφάλεια Διαχείρισης του Αναλωθέντος 
Καυσίμου και την Ασφάλεια Διαχείρισης των Ραδιενερ¬ 
γών Αποβλήτων («Κοινή Σύμβαση»), 
β) η χώρα προορισμού διαθέτει προγράμματα διαχεί¬ 
ρισης και διάθεσης ραδιενεργών αποβλήτων με σκοπούς 
που αντανακλούν υψηλά επίπεδα ασφάλειας, ανάλογα 
εκείνων της οδηγίας 2011/70/Ευρατόμ, και 
γ) η εγκατάσταση διάθεσης στη χώρα προορισμού 
διαθέτει άδεια για τα ραδιενεργά απόβλητα που πρό¬ 
κειται να αποσταλούν, έχει τεθεί σε λειτουργία πριν από 
την αποστολή, και ο τρόπος διαχείρισής της συμφωνεί 
με τις απαιτήσεις που καθορίζονται στο πρόγραμμα για 
τη διαχείριση ραδιενεργών αποβλήτων της συγκεκρι¬ 
μένης χώρας προορισμού. 

ΚΕΦΑΛΑΙΟ 2 
ΥΠΟΧΡΕΩΣΕΙΣ 

Αρθρο 5 

(άρθρο 5 της Οδηγίας) 

Εθνικό πλαίσιο 

1. Με προεδρικό διάταγμα, που εκδίδεται με πρόταση 
του αρμόδιου για την Ε.Ε.Α.Ε. Υπουργού και των συναρ- 
μόδιων Υπουργών, κατόπιν γνωμοδοτήσεως της Ε.Ε.Α.Ε. 
θεσπίζεται, τροποποιείται ή συμπληρώνεται το εθνικό 
νομοθετικό, ρυθμιστικό και οργανωτικό πλαίσιο («εθνικό 
πλαίσιο») για τη διαχείριση αναλωθέντων καυσίμων και 
ραδιενεργών αποβλήτων. Το εθνικό πλαίσιο κατανέ¬ 
μει τις ευθύνες μεταξύ των φορέων που εμπλέκονται, 
κατά περίπτωση, σε θέματα διαχείρισης αναλωθέντων 
καυσίμων και ραδιενεργών αποβλήτων και εξασφαλίζει 
τον συντονισμό των φορέων αυτών. Η τήρηση και εφαρ¬ 
μογή του εθνικού πλαισίου, συμπεριλαμβανομένων των 
διατάξεων της Κοινής Σύμβασης για την Ασφάλεια της 
Διαχείρισης Αναλωθέντων Καυσίμων και την Ασφάλεια 
της Διαχείρισης Ραδιενεργών Αποβλήτων ανατίθεται 
στην Ε.Ε.Α.Ε. Το εθνικό πλαίσιο προβλέπει τα ακόλουθα: 

α) Εθνικό πρόγραμμα για την εφαρμογή της πολιτικής 
για τη διαχείριση αναλωθέντων καυσίμων και ραδιενερ¬ 
γών αποβλήτων. 

β) Έκδοση νέων ή συμπληρωματικών κανονισμών και 
κατευθυντήριων γραμμών, οδηγιών και επεξηγηματικών 
εγκυκλίων. 

γ) Σύστημα για την αδειοδότηση δραστηριοτήτων ή/ 
και εγκαταστάσεων διαχείρισης αναλωθέντων καυσίμων 
και ραδιενεργών αποβλήτων, το οποίο περιλαμβάνει και 
την απαγόρευση δραστηριοτήτων διαχείρισης αναλω¬ 
θέντων καυσίμων και ραδιενεργών αποβλήτων ή την 
απαγόρευση της λειτουργίας εγκατάστασης διαχείρι¬ 
σης αναλωθέντων καυσίμων και ραδιενεργών αποβλή¬ 
των που δεν διαθέτουν σχετική άδεια, καθώς και την 
απαγόρευση αμφότερων [δραστηριότητας και εγκα¬ 
τάστασης], και, εφόσον ενδείκνυται, πρόβλεψη όρων 
για την περαιτέρω διαχείριση της δραστηριότητας, της 
εγκατάστασης ή και των δύο. Η εφαρμογή και τήρηση 
του συστήματος αδειοδότησης ανατίθεται στην Ε.Ε.Α.Ε.. 

δ) Σύστημα διαχείρισης, κατάλληλων ελέγχων, ρυθ¬ 
μιστικών επιθεωρήσεων, τεκμηρίωσης και υποβολής 
εκθέσεων για δραστηριότητες ή/και εγκαταστάσεις 
διαχείρισης αναλωθέντων καυσίμων και ραδιενεργών 
αποβλήτων, συμπεριλαμβανομένων των κατάλληλων 
μέτρων για τις περιόδους μετά την παύση λειτουργίας 
των εγκαταστάσεων διάθεσης. Η εφαρμογή και τήρηση 
του συστήματος αυτού ανατίθεται στην Ε.Ε.Α.Ε.. 

ε) Μέτρα επιβολής, συμπεριλαμβανομένης της ανα¬ 
στολής λειτουργίας και της τροποποίησης, λήξης ή 
ανάκλησης μιας άδειας, συνοδευόμενα από απαιτή¬ 
σεις, εφόσον ενδείκνυται, για εναλλακτικές λύσεις που 
οδηγούν σε ασφαλέστερες συνθήκες. Τα μέτρα αυτά 
επιβάλλονται κατόπιν εισήγησης της Ε.Ε.Α.Ε.. 

στ) Κατανομή ευθυνών στους φορείς που συμμετέ¬ 
χουν στα διάφορα στάδια της διαχείρισης αναλωθέντων 
καυσίμων και ραδιενεργών αποβλήτων. Την πρωταρχική 
ευθύνη για τα αναλωθέντα καύσιμα και τα ραδιενεργά 
απόβλητα φέρουν οι παραγωγοί τους ή, σε ορισμένες 
περιστάσεις, οι κάτοχοι άδειας, στους οποίους ανατέ¬ 
θηκε αυτή η ευθύνη από τους αρμόδιους φορείς. 

ζ) Εθνικές απαιτήσεις για την ενημέρωση και τη συμ¬ 
μετοχή του κοινού. 

η) Σχέδιο χρηματοδότησης της διαχείρισης αναλωθέ¬ 
ντων καυσίμων και ραδιενεργών αποβλήτων, σύμφωνα 
με το άρθρο 9. 

2. Η Ε.Ε.Α.Ε. εισηγείται δράσεις στον εκάστοτε αρμόδιο 
για την Ε.Ε.Α.Ε. Υπουργό, σχετικά με τη βελτίωση του 
εθνικού πλαισίου, κατά περίπτωση, λαμβάνοντας υπόψη 
την επιχειρησιακή πείρα, τα διδάγματα που συνάγονται 
από τη διαδικασία λήψης αποφάσεων, η οποία αναφέ- 
ρεται στο άρθρο 4 παράγραφος 3 στοιχείο στ, και την 
ανάπτυξη συναφούς τεχνολογίας και έρευνας. 

Άρθρο 6 

(άρθρο 6 της Οδηγίας) 

Αρμόδια ρυθμιστική αρχή 

1. Η Ελληνική Επιτροπή Ατομικής Ενέργειας (Ε.Ε.Α.Ε.) 
εποπτεύει την τήρηση των διατάξεων του παρόντος 
Διατάγματος και μεριμνά ώστε η τήρηση των εν λόγω 
διατάξεων να πραγματοποιείται, σύμφωνα με τα πρό¬ 
τυπα ασφάλειας του Διεθνούς Οργανισμού Ατομικής 
Ενέργειας, της Ευρωπαϊκής Επιτροπής, τους Εθνικούς 
Κανονισμούς Ακτινοπροστασίας, καθώς και τους λοι¬ 
πούς Εθνικούς Κανονισμούς που άπτονται του τομέα 
της ασφαλούς διαχείρισης αναλωθέντων καυσίμων και 
ραδιενεργών αποβλήτων, προκειμένου να διασφαλίζεται 
η υγεία των εργαζομένων και του πληθυσμού, η προστα¬ 
σία του περιβάλλοντος καθώς και η αποφυγή περιττής 
επιβάρυνσης των επερχόμενων γενεών. 


2. Η Ε.Ε.Α.Ε.: 

α) είναι λειτουργικώς διαχωρισμένη από οποιονδή- 
ποτε άλλο φορέα ή οργανισμό που σχετίζεται με την 
προαγωγή ή τη χρήση πυρηνικής ενέργειας ή ραδιε¬ 
νεργών υλικών, συμπεριλαμβανομένων της παραγωγής 
ηλεκτρισμού και των εφαρμογών ραδιοϊσοτόπων ή με 
τη διαχείριση αναλωθέντων καυσίμων και ραδιενεργών 
αποβλήτων, προκειμένου να διασφαλίζεται πραγματι¬ 
κή ανεξαρτησία από αθέμιτη επιρροή στα ρυθμιστικά 
καθήκοντά της. 

β) Εκδίδει ατομικές και κανονιστικές πράξεις, εγκυ¬ 
κλίους ή οδηγίες σχετικές με την άσκηση των αρμοδι¬ 
οτήτων της, κατά το παρόν Διάταγμα, και διαθέτει τους 
απαραίτητους ανθρώπινους και οικονομικούς πόρους 
για την άσκηση των αρμοδιοτήτων της, σε συνδυασμό 
με το εθνικό πλαίσιο που περιγράφεται στο άρθρο 5 
παράγραφος 1 στοιχεία β έως και ε. 

γ) Διαθέτει την απαραίτητη εργαστηριακή υποδομή, 
όπως μετρητικές διατάξεις - όργανα, ραδιενεργές πηγές 
για την εκπλήρωση των ρυθμιστικών, εποπτικών και 
ελεγκτικών της αρμοδιοτήτων. 

Άρθρο 7 

(άρθρο 7 της Οδηγίας) 

Κάτοχοι άδειας 

1. Η πρωταρχική ευθύνη για την ασφάλεια των εγκα¬ 
ταστάσεων και/ή δραστηριοτήτων διαχείρισης αναλω¬ 
θέντων καυσίμων και ραδιενεργών αποβλήτων βαρύνει 
τον κάτοχο της άδειας. Η ευθύνη αυτή δεν μπορεί να 
μεταβιβαστεί. 

2. Οι κάτοχοι άδειας, υπό τον έλεγχο της Ε.Ε.Α.Ε., αξιο¬ 
λογούν κατά τακτά χρονικά διαστήματα, επιβεβαιώνουν 
και βελτιώνουν συνεχώς στο βαθμό του εφικτού, την 
ασφάλεια της εγκατάστασης ή της δραστηριότητας 
διαχείρισης αναλωθέντων καυσίμων και ραδιενεργών 
αποβλήτων με συστηματικό και επαληθεύσιμο τρόπο. 
Αυτό επιτυγχάνεται με την κατάλληλη αξιολόγηση της 
ασφάλειας και άλλα επιχειρήματα και αποδεικτικά στοι¬ 
χεία. 

3. Στο πλαίσιο της διαδικασίας αδειοδότησης πρέπει 
να αποδεικνύεται από τον αιτούντα τη χορήγηση άδειας 
ή από τον κάτοχο άδειας η ασφάλεια της εγκατάστασης 
ή/και της δραστηριότητας. Η απόδειξη αυτή πρέπει να 
καλύπτει την ανάπτυξη και λειτουργία της δραστηρι¬ 
ότητας και την ανάπτυξη, λειτουργία και αποξήλωση 
της εγκατάστασης ή την παύση λειτουργίας της εγκα¬ 
τάστασης διάθεσης, καθώς και της περιπλοκότητας 
και του μεγέθους της σχετικής εγκατάστασης ή/και 
δραστηριότητας. Η διαδικασία αδειοδότησης συμβάλλει 
και εγγυάται την ασφάλεια της εγκατάστασης ή της 
δραστηριότητας, σε κανονικές συνθήκες λειτουργίας, σε 
περιπτώσεις συμβάντων που μπορούν να προβλεφθούν 
και σε περίπτωση δυνητικών ατυχημάτων, που έχουν 
ληφθεί υπόψη στο σχεδίασμά. 

Οι κάτοχοι άδειας πρέπει να εφαρμόζουν μέτρα 
ασφάλειας με σκοπό την πρόληψη ατυχημάτων και 
τον περιορισμό των συνεπειών τους. Στα μέτρα αυτά 
περιλαμβάνεται η επαλήθευση των φυσικών φραγμά¬ 
των και οι διοικητικές διαδικασίες που επιβάλλονται 
στον κάτοχο της άδειας για λόγους προστασίας των 
εργαζομένων και του πληθυσμού, ώστε σε περίπτωση 
αστοχίας τους να αποφεύγεται σημαντική έκθεση των 
εργαζομένων και του πληθυσμού σε ιοντίζουσες ακτι- 

νοβολίες. Η προσέγγιση αυτή πρέπει να εντοπίζει και 
να μειώνει τις αβεβαιότητες. 

4. Οι κάτοχοι άδειας πρέπει να θεσπίζουν και να εφαρ¬ 
μόζουν ολοκληρωμένα συστήματα διαχείρισης, συμπε- 
ριλαμβανομένης της διασφάλισης της ποιότητας. Τα 
συστήματα αυτά παρέχουν την προσήκουσα προτε¬ 
ραιότητα στην ασφάλεια κατά τη συνολική διαχείριση 
των αναλωθέντων καυσίμων και των ραδιενεργών απο¬ 
βλήτων. Η Ε.Ε.Α.Ε. είναι αρμόδια να ελέγχει, σε τακτά 
χρονικά διαστήμτα, τα παραπάνω συστήματα. 

5. Οι κάτοχοι άδειας διαθέτουν και διατηρούν επαρ¬ 
κείς οικονομικούς και ανθρώπινους πόρους για την 
εκπλήρωση των υποχρεώσεών τους, όσον αφορά την 
ασφάλεια της διαχείρισης των αναλωθέντων καυσίμων 
και των ραδιενεργών αποβλήτων, όπως αυτές αναφέ- 
ρονται στις παραγράφους 1 έως και 4. 

Άρθρο 8 

(άρθρο 8 της Οδηγίας) 
Εμπειρογνωμοσύνη και δεξιότητες 

Όλοι οι φορείς, που κατέχουν αρμοδιότητες ή ασκούν 
δραστηριότητες που σχετίζονται με τη διαχείριση ανα¬ 
λωθέντων καυσίμων και ραδιενεργών αποβλήτων, δι¬ 
ασφαλίζουν την παροχή εκπαίδευσης και κατάρτισης 
στο προσωπικό τους και προωθούν δραστηριότητες 
σχετικές με την έρευνα και την ανάπτυξη για την κάλυ¬ 
ψη των αναγκών του εθνικού προγράμματος, με σκοπό 
την απόκτηση, διατήρηση και περαιτέρω ανάπτυξη της 
εμπειρογνωμοσύνης και των δεξιοτήτων που απαιτού¬ 
νται. 

Άρθρο 9 

(άρθρο 9 της Οδηγίας) 

Οικονομικοί πόροι 

Όλοι οι φορείς, που κατέχουν αρμοδιότητες ή ασκούν 
δραστηριότητες που σχετίζονται με τη διαχείριση ανα¬ 
λωθέντων καυσίμων και ραδιενεργών αποβλήτων, δι¬ 
ασφαλίζουν την διαθεσιμότητα επαρκών οικονομικών 
πόρων, σε περίπτωση που αυτοί απαιτηθούν, για την 
εφαρμογή του αναφερομένου στο άρθρο 11 εθνικού προ¬ 
γράμματος, ιδίως δε για τη διαχείριση αναλωθέντων 
καυσίμων και ραδιενεργών αποβλήτων, λαμβανομένης 
δεόντως υπόψη της σχετικής με την οικονομική επι¬ 
βάρυνση ευθύνης των παραγωγών, όπως ορίζεται στο 
άρθρο 7 του παρόντος. 

Άρθρο 10 

(άρθρο 10 της Οδηγίας) 

Διαφάνεια 

1. Ο εκάστοτε αρμόδιος για την Ε.Ε.Α.Ε. Υπουργός, και 
οι συναρμόδιοι Υπουργοί Ανάπτυξης και Ανταγωνιστι¬ 
κότητας και Περιβάλλοντος, Ενέργειας και Κλιματικής 
Αλλαγής, προβαίνουν στις απαραίτητες ενέργειες, ώστε 
να διατίθεται στους εργαζομένους και το ευρύ κοινό 
η απαραίτητη πληροφόρηση σχετικά με τη διαχείριση 
αναλωθέντων καυσίμων και ραδιενεργών αποβλήτων. 
Η Ε.Ε.Α.Ε. ενημερώνει σχετικά το κοινό στους τομείς 
της αρμοδιότητάς της. Η ενημέρωση του κοινού καθί¬ 
σταται διαθέσιμη, σύμφωνα με την εθνική νομοθεσία 
και τις διεθνείς υποχρεώσεις, υπό την προϋπόθεση ότι 
δε θέτει σε κίνδυνο άλλα συμφέροντα αναγνωρισμένα 
από την εθνική νομοθεσία ή τις διεθνείς υποχρεώσεις, 
όπως μεταξύ άλλων, η δημόσια ασφάλεια. 


2. Ο εκάστοτε αρμόδιος για την Ε.Ε.Α.Ε. Υπουργός, και 
οι συναρμόδιοι Υπουργοί Ανάπτυξης και Ανταγωνιστι¬ 
κότητας και Περιβάλλοντος, Ενέργειας και Κλιματικής 
Αλλαγής, προβαίνουν στις απαραίτητες ενέργειες, ώστε 
να δίδεται στο κοινό η δυνατότητα για ουσιαστική συμ¬ 
μετοχή στη διαδικασία λήψης αποφάσεων, σχετικά με 
τη διαχείριση αναλωθέντων καυσίμων και ραδιενεργών 
αποβλήτων, σύμφωνα με την εθνική νομοθεσία και τις 
διεθνείς υποχρεώσεις. 

Αρθρο 11 

(άρθρο 11 της Οδηγίας) 

Εθνικό πρόγραμμα 

1. Η Ε.Ε.Α.Ε. μεριμνά για την εφαρμογή του προβλεπό- 
μενου στο στοιχείο α της παραγράφου 1 του άρθρου 5 
του παρόντος, εθνικού προγράμματος, το οποίο καλύ¬ 
πτει όλους τους τύπους αναλωθέντων καυσίμων και ρα¬ 
διενεργών αποβλήτων που υπάγονται στη δικαιοδοσία 
του Ελληνικού Κράτους, καθώς και όλα τα στάδια της 
διαχείρισης αναλωθέντων καυσίμων και ραδιενεργών 
αποβλήτων από την παραγωγή έως και τη διάθεσή τους. 

2. Η Ε.Ε.Α.Ε. εισηγείται στον εκάστοτε αρμόδιο για 
την Ε.Ε.Α.Ε. Υπουργό, δράσεις για την τακτική επανεξέ¬ 
ταση και αναπροσαρμογή του εθνικού προγράμματος, 
λαμβάνοντας υπόψη την τεχνολογική και επιστημονική 
εξέλιξη, κατά περίπτωση, καθώς και τις συστάσεις, τα 
διδάγματα και τις καλές πρακτικές από αξιολογήσεις 
ομοτίμων (ρθθγ Γθνίονν). 

Αρθρο 12 

(άρθρο 12 της Οδηγίας) 

Περιεχόμενο του εθνικού προγράμματος 

1. Το εθνικό πρόγραμμα, όπως αυτό προβλέπεται στο 
στοιχείο α της παραγράφου 1 του άρθρου 5 του παρό¬ 
ντος, καθορίζει τον τρόπο με τον οποίο εφαρμόζεται 
η αναφερόμενη στο άρθρο 4 εθνική πολιτική για την 
υπεύθυνη και ασφαλή διαχείριση αναλωθέντων καυσί¬ 
μων και ραδιενεργών αποβλήτων, ώστε να εκπληρούται 
ο σκοπός του παρόντος Διατάγματος, και περιλαμβάνει 
τα ακόλουθα: 

α) Τους συνολικούς στόχους της εθνικής πολιτικής, 
όσον αφορά τη διαχείριση αναλωθέντων καυσίμων και 
ραδιενεργών αποβλήτων. 

β) Τα σημαντικά ορόσημα και σαφή χρονοδιαγράμ¬ 
ματα, σχετικά με την επίτευξη αυτών των ορόσημων, 
λαμβάνοντας υπόψη τους πρωταρχικούς στόχους του 
εθνικού προγράμματος. 

γ) Κατάλογο όλων των αναλωθέντων καυσίμων και 
ραδιενεργών αποβλήτων καθώς και εκτιμήσεις για μελ¬ 
λοντικές ποσότητες, περιλαμβανομένων και εκείνων που 
προέρχονται από παροπλισμό εγκαταστάσεων. Ο κατά¬ 
λογος αναφέρει σαφώς την τοποθεσία και την ποσό¬ 
τητα των αναλωθέντων καυσίμων και των ραδιενεργών 
αποβλήτων, σύμφωνα με την ενδεδειγμένη ταξινόμηση 
των ραδιενεργών αποβλήτων. 

δ) Τις ιδέες ή τα σχέδια και τις τεχνικές λύσεις για 
τη διαχείριση αναλωθέντων καυσίμων και ραδιενεργών 
αποβλήτων, από την παραγωγή έως και τη διάθεση. 

ε) Τις ιδέες ή τα σχέδια για τη διάρκεια ζωής μιας 
εγκατάστασης διάθεσης, μετά την παύση λειτουργίας, 
που περιλαμβάνουν και το χρόνο, κατά τον οποίον διε- 
νεργούνται οι κατάλληλοι έλεγχοι, καθώς και τα μέσα 
που χρησιμοποιούνται για τη διατήρηση της γνώσης για 

την εν λόγω εγκατάσταση μακροπρόθεσμα. 

στ) Τις δραστηριότητες έρευνας, ανάπτυξης και τεκ¬ 
μηρίωσης που απαιτούνται για την υλοποίηση μεθόδων, 
σχετικών με τη διαχείριση αναλωθέντων καυσίμων και 
ραδιενεργών αποβλήτων. 

ζ) Την ευθύνη για την υλοποίηση του εθνικού προ¬ 
γράμματος και τους βασικούς δείκτες απόδοσης για την 
παρακολούθηση της προόδου εφαρμογής του. 

η) Την εμπεριστατωμένη και αιτιολογημένη εκτίμηση 
του κόστους του εθνικού προγράμματος, η οποία πρέπει 
να συμπεριλαμβάνει και τη σχετική κατανομή στο χρόνο, 
θ) Τα ισχύοντα σχέδια χρηματοδότησης, 
ι) Την πολιτική διαφάνειας ή τις διαδικασίες εφαρμογή 
της, σύμφωνα με το άρθρο 10. 

ια) Τ ις συμφωνίες, αν υπάρχουν, που έχουν συναφθεί 
με κράτος μέλος της ΕΕ ή τρίτη χώρα, σχετικά με τη 
διαχείριση αναλωθέντων καυσίμων ή ραδιενεργών απο¬ 
βλήτων, συμπεριλαμβανομένης της χρήσης εγκαταστά¬ 
σεων διάθεσης. 

ΚΕΦΑΛΑΙΟ 3 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 13 

Μεταβατικές Διατάξεις 

Μέχρι την έκδοση της κοινής υπουργικής απόφασης 
του άρθρου 4, παράγραφος 1 και του προεδρικού δι¬ 
ατάγματος του άρθρου 5, παράγραφος 1, η ασφαλής 


διαχείριση των αναλωθέντων καυσίμων και ραδιενεργών 
αποβλήτων, πραγματοποιείται υπό την εποπτεία της 
Ε.Ε.Α.Ε., σύμφωνα με την εθνική πολιτική του άρθρου 
4 και τις διατάξεις της κοινής υπουργικής απόφασης 
υπ’ αριθμ. 1014 (ΦΟΡ) 94/25-1-2001 «Εγκριση Κανονισμών 
Ακτινοπροστασίας» (Β' 216/06.03.2001) και λαμβάνοντας 
υπόψη τα σχετικά κριτήρια ασφάλειας, τις μεθόδους και 
τις διαδικασίες, που προβλέπονται από τον Διεθνή Ορ¬ 
γανισμό Ατομικής Ενέργειας και την Ευρωπάίκή'Ενωση. 

Αρθρο 14 
Έναρξη Ισχύος 

Οι διατάξεις του παρόντος διατάγματος ισχύουν από 
τη δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος δι¬ 
ατάγματος. 

Λευκάδα, 7 Αυγούστου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΠΑΙΔΕΙΑΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΘΡΗΣΚΕΥΜΑΤΩΝ 

ΚΩΣΤΑΝΤΙΝΟΣ ΧΑΤΖΗΔΑΚΗΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ι·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































